ddrg/super_eurlex huggingface dataset:
B4-1269/96

Ψήφισμα σχετικά με τις αιτηθείσες θανατικές ποινές και άλλες βαρειές ποινές κατά γεωργιανών βουλευτών και δημοκρατικών προσωπικοτήτων

Το Ευρωπαϊκό Κοινοβούλιο,

Α. ανησυχώντας βαθειά για το γεγονός ότι ακόμη και σήμερα απειλούνται με κυνικό τρόπο τα ανθρώπινα δικαιώματα στη Δημοκρατία της Γεωργίας,

Β. έχοντας ιδίως υπόψη την ανακοίνωση της εισαγγελίας ότι στις 19 Νοεμβρίου θα ζητήσει τη θανατική ποινή για τον εκλεγμένο βουλευτή του Γεωργιανού Κοινοβουλίου Zviad Dzidziguri, καθώς και για τους αξιωματικούς Vakhtang Kobalia και Jambul Bokuchava, καθώς και κάθειρξη 13 ετών για τον βουλευτή Nugzar Molodinashvili,

Γ. έχοντας επίσης υπόψη ότι τρεις ακόμη βουλευτές της Γεωργίας - ο Viktor Domukhovski, ο Valter Shurgaia και ο Zaur Kobalia - κρατούνται φυλακισμένοι από τον Οκτώβριο 1993 υπό απαράδεκτες συνθήκες,

Το Ευρωπαϊκό Κοινοβούλιο,

1. καλεί το Συμβούλιο να ενημερώσει επειγόντως τον Πρόεδρο Σεβαρτνάτζε για την αναγάκτηση των Ευρωπαίων βουλευτών[semigr ]

2. καλεί τον Πρόεδρό του, λόγω του επείγοντος χαρακτήρα του ζητήματος, να ζητήσει αμέσως από τις γεωργιανές αρχές να μην επιτρέψουν σε καμιά περίπτωση την απαγγελία της θανατικής ποινής[semigr ]

3. ζητεί από τις αρχές της Γεωργίας να επιτρέψουν την παρουσία ουδέτερων παρατηρητών στις πολιτικές δίκες εναντίον εκπροσώπων της αντιπολίτευσης[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την κυβέρνηση της Δημοκρατίας της Γεωργίας.
B4-1145, 1153, 1175 και 1198/96

Ψήφισμα σχετικά με την Διάσκεψη της Οττάβα για τις νάρκες κατά προσωπικού

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του σχετικά με τις νάρκες κατά προσωπικού,

- έχοντας υπόψη την κοινή δράση που ανέλαβε το Συμβούλιο για τις νάρκες κατά προσωπικού στις 27 Σεπτεμβρίου 1996,

- λαμβάνοντας υπόψη τη Διάσκεψη της Οττάβα από τις 3 έως τις 5 Οκτωβρίου 1996 για τις νάρκες κατά προσωπικού,

Α. επισημαίνοντας ότι οι εθνικές και περιφερειακές απαγορεύσεις των ναρκών κατά προσωπικού μπορούν να αποτελέσουν ένα χρήσιμο βήμα προς την κατεύθυνση μιας διεθνούς απαγόρευσης,

Β. έχοντας συνείδηση των καταστροφών που προκαλούν οι νάρκες στον κόσμο και του γεγονότος ότι τα πρώτα θύματα των όπλων αυτών είναι οι αθώοι άμαχοι πληθυσμοί,

Γ. υπενθυμίζοντας την αποτυχία των διαφόρων διεθνών διασκέψεων για την αναθεώρηση του «Πρωτοκόλλου περί ορισμένων συμβατικών όπλων», οι οποίες μέχρι τούδε δεν κατέληξαν σε συμφωνία για την απαγόρευση όλων των ναρκών κατά προσωπικού,

Δ. υπογραμμίζοντας ότι η κοινή γνώμη διάκειται σε μεγάλο βαθμό ευνοϊκώς απέναντι σε μια πλήρη απαγόρευση της παραγωγής, της εξαγωγής και της χρήσης των ναρκών κατά προσωπικού,

Ε. επισημαίνοντας ότι όλα τα κράτη μέλη έχουν εγκρίνει απαγορεύσεις ή μορατόριουμ στην εξαγωγή των ναρκών κατά προσωπικού,

1. εκφράζει τη λύπη του για το γεγονός ότι η Διάσκεψη της Οττάβα δεν κατέγραψε καμμία αξιοσημείωτη πρόοδο, έστω και αν 50 χώρες εξέφρασαν τη θέληση να απαγορεύσουν πλήρως τις νάρκες κατά προσωπικού έως το έτος 2000[semigr ]

2. υπογραμμίζει την ευθύνη που έχουν για την αποτυχία της Διάσκεψης της Οττάβα χώρες όπως η Ρωσία και η Κίνα, οι οποίες ούτε καν υπέγραψαν την τελική δήλωση και εμπόδισαν την επίτευξη διεθνούς συναίνεσης για την απαγόρευση της χρήσης των ναρκών κατά προσωπικού[semigr ]

3. διατυπώνει εκ νέου την απαίτησή του για μια πλήρη απαγόρευση των ναρκών κατά προσωπικού η οποία να καλύπτει την παραγωγή, την αποθήκευση, την μεταφορά, την πώληση, την εξαγωγή και τη χρήση τέτοιων όπλων[semigr ]

4. σημειώνει με ικανοποίηση τη νέα «κοινή δράση» που εγκρίθηκε από την Ευρωπαϊκή Ένωση την 1η Οκτωβρίου 1996, με την οποία τίθεται ως στόχος η όσο το δυνατόν ταχύτερη σύναψη συμφωνίας για την πλήρη απαγόρευση των ναρκών και επεκτείνεται στα κράτη μέλη η απαγόρευση εξαγωγής κάθε είδους ναρκών προς τρίτες χώρες[semigr ]

5. καλεί εκ νέου την ΕΕ και τα κράτη μέλη της να απαγορεύσουν μονομερώς την παραγωγή και τη χρήση όλων των ναρκών κατά προσωπικού και να καταστρέψουν τα υπάρχοντα αποθέματα, συνεχίζοντας ταυτόχρονα να εργάζονται σε διεθνές επίπεδο για μια νομικώς δεσμευτική διεθνή συμφωνία που να απαγορεύει τις νάρκες κατά προσωπικού[semigr ]

6. ζητεί εκ νέου από τα κράτη μέλη και την Ευρωπαϊκή Ένωση να αυξήσουν τη χρηματοδοτική συνεισφορά τους στη διεθνή προσπάθεια εξουδετέρωσης των τοποθετημένων ναρκών και βοήθειας προς τα θύματα[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στις κυβερνήσεις και τα κοινοβούλια των κρατών μελών, καθώς και στον Γενικό Γραμματέα των Ηνωμένων Εθνών.
B4-1276 και 1322/96

Ψήφισμα σχετικά με την πυρκαγιά που κατέστρεψε μέρος του ιστορικού κτηρίου του Δημαρχείου της Λισαβώνας

Το Ευρωπαϊκό Κοινοβούλιο,

A. λαμβάνοντας υπόψη τη σοβαρότατη πυρκαγιά που κατέστρεψε μέρος του ιστορικού κτηρίου του Δημαρχείου της Λισαβώνας,

Β. λαμβάνοντας υπόψη την πολιτιστική σημασία που ενέχει το κτήριο αυτό για την πόλη της Λισαβώνας και την ιστορική και πολιτισμική του σπουδαιότητα για την Πορτογαλία, καθώς και τη σημασία του για τη λειτουργία των δημοκρατικών τοπικών αρχών της πόλης της Λισαβώνας,

Γ. λαμβάνοντας υπόψη τις μεγάλες υλικές ζημίες που υπολογίζονται ήδη σε 2 δισ. εσκούδος περίπου (10 εκατ. Ecu),

Δ. λαμβάνοντας υπόψη ότι η ταχεία και αποτελεσματική αντιμετώπιση της πυρκαγιάς απέτρεψε τις ακόμη μεγαλύτερες πιθανές ζημίες και αποσόβησε τον κίνδυνο να θιγεί η ανεκτίμητη καλλιτεχνική και ιστορική κληρονομιά που το κτήριο αυτό περιέχει,

Ε. λαμβάνοντας υπόψη ότι η Ευρωπαϊκή Ένωση πρέπει να στέκεται στο πλευρό των πολιτών στα θέματα που τους αφορούν και τους θίγουν αμεσότερα,

Το Ευρωπαϊκό Κοινοβούλιο,

1. εκφράζει την αλληλεγγύη του προς τον λαό της Λισαβώνας, και ιδίως στο Δήμαρχο Joγo Soares, το δημοτικό συμβούλιο και τους εργαζομένους στο Δήμο[semigr ]

2. επισημαίνει με ικανοποίηση την ταχεία αντίδραση των υπηρεσιών ασφαλείας, των πυροσβεστών και άλλων κρατικών δυνάμεων[semigr ]

3. επισημαίνει, και επιδοκιμάζει, την άμεση έναρξη των εργασιών αποκατάστασης στις οποίες επεδόθησαν όλες οι αρχές του Δήμου και της κεντρικής διοίκησης, καθώς και όλες οι πολιτικές δυνάμεις[semigr ]

4. καλεί την Επιτροπή να διαθέσει στο Δήμο της Λισαβώνας και την Πορτογαλική κυβέρνηση τους αναγκαίους πόρους για την αντιμετώπιση των σοβαρών ζημιών[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση και το κοινοβούλιο της Πορτογαλίας, καθώς και στο Δήμο Λισαβώνας.
Β4-1057, 1063 και 1081/96

Ψήφισμα σχετικά με την εφαρμογή σκληρότερων ποινών κατά των ομοφυλοφίλων στη Ρουμανία

Το Ευρωπαϊκό Κοινοβούλιο,

- έχοντας υπόψη την Οικουμενική Διακήρυξη των Δικαιωμάτων του Ανθρώπου,

- έχοντας υπόψη την Ευρωπαϊκή Σύμβαση για την προστασία των Δικαιωμάτων του Ανθρώπου και των Θεμελιωδών Ελευθεριών,

- έχοντας υπόψη τα παλαιότερα ψηφίσματά του σχετικά με τη Ρουμανία,

Α. θορυβημένο από την απόφαση του ρουμανικού Κοινοβουλίου να εφαρμόζονται αυστηρότερες ποινές για κάθε ομοφυλοφιλική σχέση μεταξύ συναινούντων ενηλίκων, στο πλαίσιο αναθεώρησης του Ποινικού Κώδικα της Ρουμανίας,

Β. υπενθυμίζοντας ότι η ομοφυλοφιλία καταστέλλεται στη Ρουμανία με ποινές φυλάκισης 6 μηνών έως 3 ετών και ότι η πρόταση τροποποίησης του άρθρου 200 του Ποινικού Κώδικα προβλέπει ποινές που φθάνουν έως και 5 έτη φυλάκισης,

Γ. υπενθυμίζοντας ότι η Κοινοβουλευτική Συνέλευση του Συμβουλίου της Ευρώπης είχε ζητήσει συγκεκριμένα από τη Ρουμανία την αποποινικοποίηση των σχέσεων μεταξύ ενήλικων ατόμων του ιδίου φύλου,

Δ. τονίζοντας ότι ο νόμος θα τεθεί σε ισχύ μόνον εφόσον εγκριθεί από τις δύο Βουλές και υπογραφεί από τον Πρόεδρο της Δημοκρατίας της Ρουμανίας ένα συμβιβαστικό κείμενο

1. εκφράζει την έντονη αγανάκτησή του για τις αποφάσεις αυτές που έλαβε το ρουμανικό κοινοβούλιο και καταδικάζει κάθε απόπειρα ποινικοποίησης των σεξουαλικών σχέσεων μεταξύ ενήλικων ατόμων του ιδίου φύλου[semigr ]

2. ζητεί από τον Πρόεδρο της Δημοκρατίας της Ρουμανίας να κάνει χρήση όλων των εξουσιών του προκειμένου να μην τεθεί σε ισχύ η πρόταση τροποποίησης του Ποινικού Κώδικα[semigr ]

3. υπενθυμίζει την προσήλωσή του στο σεβασμό των δικαιωμάτων του ανθρώπου και καλεί την κυβέρνηση της Ρουμανίας να τηρήσει τις δεσμεύσεις που ανέλαβε έναντι του Συμβουλίου της Ευρώπης, προκειμένου να καταλήξει στην πλήρη εξάλειψη της καταστολής της ομοφυλοφιλίας[semigr ]

4. καλεί την Επιτροπή, το Συμβούλιο και τα κράτη μέλη να κάνουν χρήση, στο πλαίσιο των αντίστοιχων αρμοδιοτήτων τους, κάθε μορφής πίεσης, προκειμένου να αποτρέψουν την έγκριση ρυθμίσεων που εισάγουν διακρίσεις[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Συμβούλιο της Ευρώπης, καθώς και στην κυβέρνηση και το κοινοβούλιο της Ρουμανίας.
B4-1115, 1116, 1206, 1209 και 1211/96

Ψήφισμα σχετικά με την κρίση στην αγορά σολομού της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 15ης Δεκεμβρίου 1995 σχετικά με την κρίση στον τομέα του σολομού ((ΕΕ C 17 της 22.1.1996, σελ. 467)) και της 16ης Φεβρουαρίου 1996 σχετικά με την κρίση στην αγορά σολομού της ΕΕ ((ΕΕ C 65 της 4.3.1996, σελ. 212)),

- έχοντας υπόψη το κεφάλαιο 4, άρθρα 112 έως 114 της Συμφωνίας για τον ΕΟΧ με τίτλο «Μέτρα Διασφάλισης», που απετέλεσε τη νομική βάση για την καθιέρωση κατώτατης τιμής εισαγωγής στις 15 Δεκεμβρίου 1995,

A. εκτιμώντας ότι λόγω της αύξησης κατά 22% στις εξαγωγές νορβηγικού σολομού στην Ένωση κατά τους τελευταίους 8 μήνες και την επακόλουθη μείωση κατά 21% της τιμής του σολομού στην κοινοτική αγορά, η βιομηχανία διέρχεται και πάλι κρίση,

Β. λαμβάνοντας υπόψη το ντάμπινγκ του νορβηγικού σολομού στην ευρωπαϊκή αγορά, που έχει αρχίσει από το 1989 και την παρεπόμενη αστάθεια των τιμών στην αγορά σολομού της ΕΕ με αλυσιδωτές συνέπειες στα άλλα αλιευτικά προϊόντα, ιδιαίτερα στην αγορά λευκού ψαριού, σε ολόκληρη την Ευρωπαϊκή Ένωση,

Γ. έχοντας υπόψη τα μέτρα αντιντάμπινγκ και αυτά κατά των επιδοτήσεων που εισήγαγε η Επιτροπή στις 31 Αυγούστου 1996 κατόπιν αιτήματος της ένωσης εκτροφέων σολομού της Σκωτίας και το γεγονός ότι η επένδυση αυτή θα πρέπει να συνεχισθεί για άλλους εννέα μήνες,

Δ. έχοντας υπόψη ότι η αγορά σολομού κυμαίνεται πλέον χαμηλότερα από το επίπεδο της ελάχιστης τιμής που καθιερώθηκε το Δεκέμβριο 1995,

1. εκφράζει τη λύπη του για το ότι το Συμβούλιο Αλιείας της 14ης Οκτωβρίου 1996 κάλυψε το συγκεκριμένο ζήτημα της κρίσης στην αγορά σολομού της ΕΕ ως «διάφορα», ενώ δεν κατάφερε να συνάψει εποικοδομητική συμφωνία για την επίτευξη σταθερότητας τιμής στην αγορά σολομού της ΕΕ[semigr ]

2. εκφράζει τη λύπη του για την αποτυχία των κρατών μελών να προτείνουν εποικοδομητικά μέτρα όπως και μέτρα ποσοτικού περιορισμού των εισαγωγών[semigr ]

3. τονίζει ότι κατά τους τελευταίους τρεις μήνες σημειώθηκε ιδιαίτερη κρίση στην αγορά σολομού και ότι οι παραγωγοί σολομού της ΕΕ κινδυνεύουν να υποφέρουν από σχετική απώλεια εισοδήματος εάν δεν ληφθούν έκτακτα μέτρα[semigr ]

4. σημειώνει ότι η παραγωγή σολομού, ιδιαίτερα στη Σκωτία και την Ιρλανδία, αποτελεί ζωτική πηγή απασχόλησης για πολλές παραθαλάσσιες αγροτικές και απομακρυσμένες περιοχές όπου δεν υφίστανται πολλές άλλες ευκαιρίες εναλλακτικής απασχόλησης[semigr ] τονίζει ότι απαιτείται σταθερότητα τιμής για το μέλλον αυτού του τομέα[semigr ]

5. καλεί την Επιτροπή να λάβει άμεσα μέτρα για να διασφαλίσει το μέλλον της βιομηχανίας σολομού με την αποκατάσταση των ελάχιστων τιμών εισαγωγής για κάθε ειδική παρουσίαση σολομού, και μέτρα ποσοστικού περιορισμού των εισαγωγών, εάν αυτά καθίστανται απαραίτητα[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την κυβέρνηση της Νορβηγίας.
B4-1072/96

Ψήφισμα σχετικά με την προστασία του δρόμου του Αγίου Ιακώβου (Camino de Santiago) από την βίαιη καταστροφή και τις αλλοιώσεις στην τοποθεσία Pazos

Το Ευρωπαϊκό Κοινοβούλιο,

Α. διαπιστώνοντας τις σοβαρές καταστροφές και αλλοιώσεις που προκαλούνται στην «Ιακώβεια Οδό» (Camino de Santiago) από τα έργα διαπλάτυνσης του αυτοκινητοδρόμου ν.550 στην τοποθεσία Pazos της Padron (Γαλικία-Ισπανία), σχέδιο 33LC-2350 ΟΡ,

Β. υπογραμμίζοντας ότι πρόκειται για ένα από τα πιο αξιόλογα και αντιπροσωπευτικά σημεία της οδού των προσκυνητών του Αποστόλου Ιακώβου, κηρυχθείσα από το Συμβούλιο της Ευρώπης ως «Πρώτη Ευρωπαϊκή Πολιτιστική Διαδρομή» και από την UNESCO ως μνημείο της «Παγκόσμιας Πολιτιστικής Κληρονομιάς»,

Γ. έχοντας επίγνωση του γεγονότος ότι το εν λόγω σχέδιο διαπλάτυνσης της οδού στην καρδιά του χωριού Pazos, θα προκαλέσει ανεπανόρθωτες ζημίες σ' αυτό το σημαντικό και μοναδικό σημείο του δρόμου του Αγίου Ιακώβου επειδή καταστρέφονται παλαιά αρχοντικά, ρωμαϊκές γέφυρες, 55 πολύ παλαιά πέτρινα σπίτια, παρεκκλήσια, προσκυνητάρια, διασταυρώσεις, τοίχοι, σιταποθήκες, πηγές, υπαίθρια πλυντήρια, πηγάδια και αιωνόβιες βελανιδιές κλπ. Αυτό συνιστά ουσιαστική αρχιτεκτονική απερήμωση του περιβάλλοντος και της υπαίθρου,

Δ. καταγγέλλοντας την μη τήρηση του νόμου 3/1996 περί προστασίας των δρόμων του Αγίου Ιακώβου (ΕΕΓ της 23/5/96) και του νόμου 8/1995 περί πολιτιστικής κληρονιμιάς της Γαλικίας, καθώς επίσης του καταστατικού αυτονομίας και του ισπανικού συντάγματος,

Ε. έχοντας υπόψη την παθητική στάση του Συμβουλίου (Xunta) της Γαλικίας και λοιπών υπεύθυνων[semigr ] την έλλειψη ευνοϊκής έκθεσης της υπηρεσίας τροχαίας κίνησης και υπό τη σύγχυση της πράξης απόρριψης της Δημαρχίας του Padron,

Το Ευρωπαϊκό Κοινοβούλιο,

1. ζητεί την άμεση διακοπή των εργασιών κατρασκευής της εθνικής οδού Ν.550 και συγκεκριμένα το τμήμα που διασχίζει την τοποθεσία Pazos[semigr ]

2. απαιτεί την αναδρομική απαλλοτρίωση, την ανακατασκευή των πέτρινων τοίχων και την επισκευή των ζημιών που σημειώθηκαν.

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-1008/96

Ψήφισμα σχετικά με την αναθεώρηση της Σύμβασης αριθ. 109 της ΔΟΕ που αφορά το χρόνο εργασίας των ναυτικών

Το Ευρωπαϊκό Κοινοβούλιο,

- έχοντας υπόψη τη Σύμβαση αριθ. 109 της ΔΟΕ,

- έχοντας υπόψη την οδηγία 93/104/ΕΟΚ του Συμβουλίου σχετικά με ορισμένες πτυχές της οργάνωσης του χρόνου εργασίας ((ΕΕ L 307, 13.12.1993, σελ. 18)),

- έχοντας υπόψη το μεσοπρόθεσμο πρόγραμμα κοινωνικής δράσης της Επιτροπής 1995-1997 ((Κοινωνική Ευρώπη 1/95)),

- έχοντας υπόψη την οδηγία 95/21/ΕΚ του Συμβουλίου για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα) (( EE C 157 της 7.7.1995, σελ. 1.)),

A. λαμβάνοντας υπόψη ότι, σύμφωνα με την Επιτροπή, το 80% των ατυχημάτων στη θάλασσα προκαλούνται από ανθρώπινο σφάλμα[semigr ] ότι θεμελιώδεις παράγοντες που συμβάλλουν στο ανθρώπινο σφάλμα είναι η κούραση και η υπερβολική εργασία,

Β. λαμβάνοντας υπόψη ότι οι κοινές επιτροπές μεταφορών έχουν αποφασίσει για τον αεροπορικό, θαλάσσιο και σιδηροδρομικό τομέα να συμπεριλάβουν στο πεδίο εφαρμογής της οδηγίας 93/104/ΕΟΚ το μη κινητό προσωπικό,

Γ. εκτιμώντας ότι η έγκριση και κύρωση μιας αναθεωρημένης σύμβασης αριθ. 109 της ΔΟΕ θα ήταν το πρώτο βήμα για την επέκταση της οδηγίας 93/104/ΕΚ στο ναυτιλιακό τομέα[semigr ] ότι το Δεκέμβριο του 1994 κυβερνήσεις, εργοδότες και συνδικαλιστικές οργανώσεις σύναψαν προκαταρκτική συμφωνία σχετικά με αναθεώρηση της σύμβασης αριθ. 109,

Δ. εκτιμώντας ότι είναι κεφαλαιώδης για την ασφάλεια της ναυσιπλοΐας και τη βελτίωση των συνθηκών ζωής και εργασίας των ναυτικών, όλα τα πλοία να υπόκεινται στην ίδια αυστηρή νομοθεσία σχετικά με το χρόνο εργασίας, ανεξάρτητα από τη σημαία τους και την εθνικότητα του πληρώματός τους,

1. καλεί τα κράτη μέλη να εγκρίνουν και κυρώσουν μια αναθεωρημένη σύμβαση αριθ. 109 της ΔΟΕ[semigr ]

2. ζητεί από την Επιτροπή και τα κράτη μέλη να εξασφαλίσουν την εφαρμογή της αναθεωρημένης σύμβασης αριθ. 109 μέσω του ελέγχου από το κράτος του λιμένα[semigr ]

3. θεωρεί ότι η εφαρμογή της αναθεωρημένης σύμβασης αριθ. 109 αποτελεί πρώτο βήμα προκειμένου να εξασφαλισθεί ότι ο ναυτιλιακός τομέας θα καλυφθεί τελικά από τις διατάξεις της οδηγίας 93/104/ΕΚ[semigr ]

4. θεωρεί ότι υφίσταται σημαντική σχέση μεταξύ της ποιότητας των συνθηκών εργασίας και της επαγγελματικής κατάρτισης αφενός, και της ασφάλειας και της προστασίας του περιβάλλοντος στη θάλασσα αφετέρου[semigr ]

5. καλεί την Επιτροπή να προτείνει επειγόντως μέτρα για να σταματήσει το φαινόμενο της «εγκατάλειψης σημαιών» του ευρωπαϊκού στόλου το οποίο έχει σημαντικό αντίκτυπο στην απασχόληση, τις συνθήκες εργασίας, την ασφάλεια στη θάλασσα και την προστασία του περιβάλλοντος[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.
B4-1035, 1062 και 1079/96

Ψήφισμα σχετικά με την πρόκληση φυσικών καταστροφών στην Ελλάδα, περιφέρεια Θεσσαλίας, από θεομηνίες, σφοδρούς ανέμους και χαλαζοπτώσεις

Το Ευρωπαϊκό Κοινοβούλιο,

Α. έχοντας υπόψη τις μεγάλες θεομηνίες, τους σφοδρούς ανέμους και τις χαλαζοπτώσεις που έπληξαν στις αρχές Αυγούστου περιοχές της περιφέρειας Θεσσαλίας (νομούς Καρδίτσας, Τρικάλων, Λάρισας και Μαγνησίας),

Β. έχοντας υπόψη ότι οι πλημμύρες προκάλεσαν ανυπολόγιστες καταστροφές σε σπίτια, αυτοκίνητα, επιχειρήσεις, γεωργικές καλλιέργειες, αλλά και στην υποδομή των περιοχών (δρόμοι, ηλεκτροδότηση, κ.λ.π.),

Γ. έχοντας υπόψη ότι οι χαλαζοπτώσεις που έπληξαν τις περιοχές αυτές προκάλεσαν βιβλική καταστροφή στις καλλιέργειες βαμβακιού, καπνών, αραβοσίτου κ.λ.π.,

Δ. έχοντας υπόψη ότι η ολοκληρωτική καταστροφή των καλλιεργειών στο νομό Μαγνησίας συντελέστηκε δέκα μόλις μέρες πριν την συγκομιδή, σε εκατοντάδες στρέμματα καλλιέργειας μήλων, προκαλώντας σημαντικές οικονομικές απώλειες στους παραγωγούς της περιοχής, αξίας δισεκατομμυρίων δραχμών,

Ε. έχοντας υπόψη ότι η παραγωγή μήλων αποτελεί μονοκαλλιέργεια στην περιοχή αυτή της Μαγνησίας, συνιστώντας το μοναδικό εισόδημα εκατοντάδων μικροκαλλιεργητών, εξασφαλίζοντας έτσι την διαβίωση των οικογενειών τους,

ΣΤ. έχοντας υπόψη ότι οι καταστροφές των καλλιεργειών στις περιοχές αυτές φθάνουν σε ποσοστό του ύψους 100%,

Το Ευρωπαϊκό Κοινοβούλιο,

1. εκφράζει τη λύπη του για τις τεράστιες καταστροφές και την αμέριστη συμπαράστασή του στους κατοίκους των πληγεισών περιοχών[semigr ]

2. καλεί την Επιτροπή και το Συμβούλιο να καταβάλουν κάθε δυνατή προσπάθεια για την εξεύρεση και τη διάθεση κονδυλίων υπό τη μορφή άμεσης οικονομικής ενίσχυσης για να συμβάλει στην αποκατάσταση των ζημιών και την ενίσχυση των παραγωγών των περιοχών που επλήγησαν[semigr ]

3. καλεί την Επιτροπή να ενισχύσει την προσπάθεια των κατοίκων του Βορειοανατολικού Πηλίου να συνεχίσουν τις ίδιες καλλιέργειες που εκτός από την παραγωγή μήλων και την εξασφάλιση εισοδήματος, συνδέονται άμεσα και με την διατήρηση του φυσικού κάλλους και του περιβάλλοντος της περιοχής, καθώς επίσης να παράσχει βοήθεια, υλική και τεχνική, στις εθνικές και τοπικές αρχές για την προστασία του Πηλίου και του παραδοσιακού χαρακτήρα του[semigr ]

4. αναθέτει στην Προέδρό του να διαβιβάσει το παρόν ψήφισμα στην Επιτροπή, το Συμβούλιο και την Ελληνική Κυβέρνηση.
B4-0967, 1013, 1030 και 1076/96

Ψήφισμα σχετικά με την καταστροφή του κάμπιγκ «Las Nieves» στην Μπιέσκας (Huesca)

Το Ευρωπαϊκό Κοινοβούλιο,

A. εκφράζοντας την ανησυχία του για την καταστροφή που έπληξε το κάμπινγκ «Las Nieves» στην Μπιέσκας (Ισπανία) στις 7 Αυγούστου 1996 και προκάλεσε τον θάνατο 86 ατόμων, την εξαφάνιση ενός, τον τραυματισμό εκατοντάδων καθώς και μεγάλες υλικές καταστροφές,

Β. έχοντας υπόψη ότι οι θάνατοι, οι τραυματισμοί και οι ζημίες δεν αφορούν μόνο την αυτόνομη περιφέρεια της Αραγονίας αλλά και πολλές άλλες περιφέρειες της Ισπανίας και άλλα κράτη της Ευρωπαϊκής Ένωσης, λόγω δε αυτού η θλίψη και οι υλικές ζημίες αφορούν πολλές ευρωπαϊκές οικογένειες,

Γ. εκτιμώντας ότι έχουν επίσης προκληθεί σοβαρές ζημίες στις βασικές υποδομές της πληγείσας περιοχής (δρόμοι, γέφυρες, κανάλια της χαράδρας του Arαs, παροχή ύδατος σε διάφορες κοινότητες της περιοχής), καταστροφές στις κατοικίες και στις γεωργικές και τουριστικές εγκαταστάσεις, στις γεωργικές καλλιέργειες και στα εκτροφεία ζώων,

Δ. υπογραμμίζοντας την βοήθεια που προσέφεραν οι δήμοι Μπιέσκας, Γιάκα και Σομπινιανίγκο καθώς και όλοι όσοι εργάστηκαν καταβάλοντας μεγάλες προσπάθειες από την πρώτη στιγμή την τραγωδίας καθώς και κατά τις πρώτες μέρες που ακολούθησαν[semigr ]

Ε. διαπιστώνοντας την ταχεία απάντηση της Επιτροπής στην καταστροφή, η οποία εξέφρασε την αλληλεγγύη της και την πρόθεση να παράσχει την απαραίτητη βοήθεια[semigr ]

Το Ευρωπαϊκό Κοινοβούλιο,

1. εκφράζει τα συλλυπητήρια και την αλληλεγγύη του στις οικογένειες των θυμάτων[semigr ]

2. καλεί την Επιτροπή να χορηγήσει επειγόντως βοήθειες προς τις οικογένεις των θυμάτων και τους πληγέντες μέσω της άμεσης διάθεσης πιστώσεων στη δημοσιονομική θέση για τις φυσικές καταστροφές, κατά το οικονομικό έτος 1996[semigr ]

3. καλεί την Επιτροπή να εκπονήσει από κοινού με τις ισπανικές αρχές πρόγραμμα ανασυγκρότησης της εν λόγω περιφέρειας διαθέτοντας τις απαραίτητες πιστώσεις για την ανασυγκρότηση των υποδομών, των κατοικιών, των γεωργικών εγκαταστάσεων, των εκτροφείων ζώων και των τουριστικών εγκαταστάσεων[semigr ]

4. καλεί τα κράτη μέλη να καταστήσουν αυστηρότερη την νομοθεσία και τις εθνικές προδιαγραφές που αφορούν τέτοιες εγκαταστάσεις και να τις συνδυάσουν με την μελέτη περιβαλλοντικών επιπτώσεων[semigr ] ζητεί επίσης να εξεταστούν οι προϋποθέσεις που πρέπει να πληρούνται για την εγκατάσταση κάμπινγκ ώστε να διαβεβαιώνεται ότι βρίσκονται σε ασφαλείς περιοχές και να απαγορευθεί πλήρως η εγκατάστασή τους σε περιοχές όπου υπάρχει κίνδυνος να πληγούν από χιονοστιβάδες ή πλημμύρες[semigr ]

5. αναθέτει στον πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις των κρατών μελών, στην αυτόνομη κυβέρνηση της Αραγονίας, στο δήμο της Μπιέσκας.
B4-0995, 1020, 1036 και 1046/96

Ψήφισμα σχετικά με την περίπτωση του Alexander Nikitin

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 16ης Νοεμβρίου 1995, σχετικά με την παρενόχληση του ιδρύματος Bellona από τις ρωσικές αρχές ασφαλείας ((ΕΕ C 323 της 4.12.1995, σελ. 112.)) και της 15ης Φεβρουαρίου 1996 σχετικά με τη σύλληψη του Alexander Nikitin, ((ΕΕ C 65 της 4.3.1996, σελ. 162.)),

Α. λαμβάνοντας υπόψη ότι ο Alexander Nikitin συνελήφθη στις 6 Φεβρουαρίου 1996 και παραμένει κρατούμενος στη φυλακή της FSΒ στην Πετρούπολη, με επιδείνωση της υγείας του,

Β. εκτιμώντας ότι ο κ. Nikitin συνελήφθη και κρατείται διότι συμμετείχε στην εκπόνηση έκθεσης της νορβηγικής οικολογικής οργάνωσης Bellona σχετικά με τη ρύπανση που προκαλούν οι εγκαταστάσεις και τα υποβρύχια του ρωσικού πυρηνικού στόλου, ιδίως στη χερσόνησο της Κόλα,

Γ. λαμβάνοντας υπόψη ότι η Διεθνής Αμνηστία, ο Ύπατος Αρμοστής των Ηνωμένων Εθνών για τα ανθρώπινα δικαιώματα, καθώς και η Επιτροπή Ελσίνκι έχουν ανακηρύξει τον Alexander Nikitin κρατούμενο συνείδησης,

Δ. εκφράζοντας τη δυσαρέσκειά του διότι παρά τις διαμαρτυρίες απ' όλο τον κόσμο, η ρωσική κυβέρνηση, δεν έχει δείξει καμία προθυμία να απελευθερώσει τον Alexander Nikitin, και μάλιστα αρνήθηκε ανοιχτά να διαθέσει οποιαδήποτε στοιχεία,

Ε. εκτιμώντας ότι εκφράζονται ευρέως ανησυχίες ότι ο Αλέξανδρος Νικίτιν θα δικασθεί από στρατιωτικό δικαστήριο, κάτι που θα παρεμποδίσει τη δημόσια πρόσβαση στη δίκη και την πληροφόρηση, στερώντας του έτσι το δικαίωμα σε μια δίκαιη δίκη,

1. καλεί τις ρωσικές αρχές να δώσουν πλήρεις και λεπτομερείς εξηγήσεις για τις κατηγορίες που βαρύνουν τον Alexander Nikitin και να αναφέρουν σαφές χρονοδιάγραμμα για μια δίκαιη και ανοικτή δίκη ενώπιον μη στρατιωτικού δικαστηρίου και ζητεί την άμεση απελευθέρωσή του εν αναμονή της δίκης του[semigr ]

2. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση της Ρωσίας και το ίδρυμα Bellona.